**Daniel Lebedeff** (s. 23. toukokuuta 1999 Helsinki) on suomalainen jääkiekkomaalivahti, joka edustaa SM-liigajoukkue Rauman Lukkoa.

Ura
---

### Seuraura

Lebedeff on Helsingin IFK:n kasvatti. Madison Capitols varasi hänet 184. pelaajana USHL:n varaustilaisuudessa 2015. Lebedeff siirtyi Yhdysvaltoihin jo 16-vuotiaana seuraavaksi kaudeksi 2015–2016, josta hän pelasi suurimman osan USPHL:n B-nuorten sarjassa, jossa Lebedeff voitti kauden päätteeksi mestaruuden. Hän pelasi kauden aikana myös kuusi ottelua Madison Capitolsissa. Kauden 2016–2017 Lebedeff pelasi siellä kokonaan ja hän sai tililleen 25 runkosarjaottelua. Kaudeksi 2017–2018 hän siirtyi NAHL-junioriliigan Janesville Jetsiin. Kaudeksi 2018–2019 Lebedeff siirtyi Wisconsinin yliopiston Madisonin yksikön joukkueeseen, jossa hän pelasi kaksi kautta.

Kaudeksi 2020–2021 Lebedeff siirtyi 1+1-vuotisella sopimuksella SM-liigajoukkue Hämeenlinnan Pallokerhoon. Hän lähti kauteen Joona Voutilaisen aisaparina. Lebedeff teki liigadebyyttinsä runkosarjan toisella kierroksella 7. lokakuuta 2020 vieraissa Porin Ässiä vastaan. Hän torjui varsinaisella peliajalla ja jatkoerässä 28 kertaa ja päästi kolme maalia. Ottelu eteni voittomaalikilpailuun, jossa Lebedeff päästi Ässien viidestä yrityksestä Sebastian Wännströmin molemmat yritykset, joista jälkimmäinen ratkaisi Ässille lopulta 4–3-voiton. Marraskuussa HPK lainasi hänet Mestis-joukkue Forssan Palloseuraan, kun HPK:n maalivahtiosasto oli täydentynyt NHL-lainapelaaja Emil Larmilla. Lebedeff pelasi siellä kaksi ottelua, kunnes vuoden 2021 vaihteessa hän palasi HPK:n vahvuuteen, kun Mestis oli keskeytettynä koronavirusrajoitusten vuoksi. Larmin palattua Pohjois-Amerikkaan HPK täydensi maalivahtiosastonsa Eetu Laurikaisella, mutta Lebedeff nousi kuitenkin Joona Voutilaisen ohi joukkueen kakkosmaalivahdiksi. Hän pelasi SM-liigassa kauden aikana kaikkiaan 11 runkosarjaottelua. Helmikuussa HPK käytti Lebedeffin sopimuksessa olleen option ja teki vuoden mittaisen jatkosopimuksen hänen kanssaan.

Lebedeff pelasi kauden 2021–2022 kuudennessa ottelussaan 29. lokakuuta 2021 vieraissa Pelicansia vastaan SM-liigauransa ensimmäisen nollapelin. Hän torjui HPK:n 0–3-voittoon päättyneessä ottelussa 24 kertaa. Jarkko Hämäläinen valitsi Lebedeffin ottelun Alumnien tähtien ykköstähdeksi. Hän otti kauden aikana isoja kehitysaskeleita SM-liigassa ja pelasi 21 runkosarjaottelua torjuen kahdeksan voittoa ja kaksi nollapeliä. Lebedeff jäi vielä kakkosmaalivahdiksi Eetu Laurikaiselle, mutta pudotuspelien ensimmäisellä kierroksella hän pelasi HPK:n molemmat ottelut. Tammikuussa 2022 Lebedeff teki seuran kanssa vuoden mittaisen jatkosopimuksen. Kaudella 2022–2023 hän jakoi varsin tasaisesti HPK:n torjuntavastuun Sami Rajaniemen kanssa. Lebedeff kärsi kauden aikana kaksi loukkaantumista: hän joutui ensin sivuun lokakuussa 2022, mutta Lebedeff loukkaantui kuitenkin uudelleen paluuottelussaan marraskuussa ja oli sivussa tammikuulle 2023 asti.

Kaudeksi 2023–2024 Lebedeff siirtyi kaksivuotisella sopimuksella Rauman Lukkoon.

### Maajoukkueura

Lebedeff on pelannut kaksi nuorten ja kuusi poikien maaottelua.

Muuta
-----

Lebedeffillä on isoisänsä isoisän*lähde?* puolelta Suomen venäläiset sukujuuret, jonka perhe on tullut aikoinaan 1800-luvulla Suomeen Venäjän keisarillinen armeijan mukana. Lebedeff on maininnut esikuvakseen Jonathan Quickin, mutta Lebedeffiä on verrattu pelityyliltään Pekka Rinteeseen, jota Lebedeff on kertonut vertailujen myötä myös seuranneensa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2015–2016 | Madison Capitols | USHL | 6 | 3 | 1 | 1 | 275 | 14 | 0 | 3.06 | 89,6 | – | – | – | – | – | – | – | – |
| 2016–2017 | Madison Capitols | USHL | 25 | 5 | 15 | 1 | 1343 | 74 | 1 | 3.30 | 90,6 | – | – | – | – | – | – | – | – |
| 2017–2018 | Janesville Jets | NAHL | 30 | 17 | 8 | 1 | 1791 | 72 | 2 | 2.41 | 91,9 | 2 | 1 | 1 | 133 | 6 | 0 | 2.70 | 90,2 |
| 2018–2019 | Univ. of Wisconsin | B1G | 28 | 11 | 12 | 2 | 1527 | 87 | 1 | 3.42 | 89,3 | – | – | – | – | – | – | – | – |
| 2019–2020 | Univ. of Wisconsin | B1G | 27 | 12 | 14 | 0 | 1468 | 87 | 1 | 3.56 | 89,2 | – | – | – | – | – | – | – | – |
| 2020–2021 | HPK | SM-liiga | 11 | 1 | 3 | 6 | 603 | 35 | 0 | 3.48 | 86,0 | – | – | – | – | – | – | – | – |
|  | FPS | Mestis | 2 | 0 | 2 | 0 | 116 | 9 | 0 | 4.64 | 83,9 | – | – | – | – | – | – | – | – |
| 2021–2022 | HPK | SM-liiga | 21 | 8 | 5 | 4 | 1126 | 34 | 2 | 1.81 | 92,0 | 2 | 0 | 2 | 118 | 4 | 0 | 2.04 | 92,9 |
| 2022–2023 | HPK | SM-liiga | 31 | 9 | 7 | 13 | 1782 | 67 | 1 | 2.26 | 91,4 | – | – | – | – | – | – | – | – |
|

Lähteet
-------

* Daniel Lebedeff The Internet Hockey Databasessa (englanniksi)
* Daniel Lebedeff Eurohockey-sivustolla (englanniksi)
* Daniel Lebedeff *Elite Prospects*. Everysport Media Group AB.  (englanniksi)

### Viitteet

1. ↑  Syrjälä, Marko: Avointa Peliä: Miehet maskien takana *hpk.fi*.  11.1.2021. HPK Liiga Oy. Viitattu 12.1.2021.
2. 1 2 3 4  Daniel Lebedeff *Elite Prospects*. Everysport Media Group AB.  (englanniksi)
3. ↑  Juuso Ikonen HPK:n hyökkäyskalustoon, maalivahtiosastolle täydennystä yliopistosarjasta *Jatkoaika.com*.  27.7.2020. Jatkoaika r.y. Viitattu 7.10.2020.
4. ↑  Otteluseuranta *liiga.fi*.  7.10.2020. Jääkiekon SM-liiga Oy. Viitattu 7.10.2020.
5. ↑  Daniel Lebedeff FPS:n maalille *forssanpalloseura.fi*.  10.11.2020. Forssan Palloseura r.y. Viitattu 10.11.2020.
6. ↑  Lebedeff, Tyni ja Hakanen HPK:hon *forssanpalloseura.fi*.  29.12.2020. Forssan Palloseura r.y. Viitattu 12.1.2021.
7. ↑  Silventoinen, Juho: HPK:lle neljä jatkosopimusta – Laurikainen jatkaa Hämeenlinnassa *Jatkoaika.com*.  24.2.2021. Jatkoaika r.y. Viitattu 24.2.2021.
8. ↑  Pelicans - HPK, 29.10.2021 *liiga.fi*.  29.10.2021. Jääkiekon SM-liiga Oy. Viitattu 31.10.2021.
9. ↑  Viljanen, Markus: Daniel Lebedeff vakuuttaa peliotteillaan: "Olen saanut käytettyä näyttöpaikkani onnistuneesti" *liiga.fi*.  10.2.2022. Jääkiekon SM-liiga Oy. Viitattu 26.4.2022.
10. ↑  Lindeman, Tero: HPK julkaisi kaksi sopimusta − Daniel Lebedeff ja Oliver Kiljunen jatkavat seurassa *Jatkoaika.com*.  16.1.2022. Jatkoaika r.y. Viitattu 16.1.2022.
11. ↑  HPK:n sairastuvan katsaus 21.12.2022 *hpk.fi*.  21.12.2022. HPK Liiga Oy. Viitattu 8.4.2023.
12. ↑  Lukko julkaisi neljä uutta pelaajasopimusta *Länsi-Suomi*.  21.4.2023. Viitattu 21.4.2023.
13. ↑  Daniel Lebedeff lehväspaitaan kahden vuoden sopimuksella – Ylitalo, Suni ja Korkka jatkavat sinikeltaisissa! *raumanlukko.fi*.  21.4.2023. Rauman Lukko. Viitattu 23.4.2023.
14. ↑  Syrjälä, Marko: Avointa Peliä: Ukkien muistoille torjuen – Daniel Lebedeff *hpk.fi*.  11.1.2021. HPK Liiga Oy. Viitattu 12.1.2021.

Lukko – SM-liiga
9 Stenqvist |
11 Reunanen |
15 Tiihonen |
16 Ylitalo |
17 Pa. Westerholm |
19 Järvenpää |
20 Nyman |
24 Krannila |
27 Po. Westerholm |
29 Suni |
30 Salonen |
34 Harvey |
38 Almari |
39 Tieksola |
41 Burke |
42 Abt |
48 Ikonen |
51 Korkka |
57 Brook |
60 Lebedeff |
62 Mattila (**C**) |
64 Kainulainen |
71 Ervasti |
72 Piipponen (**A**) |
82 Tolppola |
92 Repo (**A**) |
93 Nieminen |
97 Fontaine  

Valmentajat Lämsä – Kauvosaari – Hämäläinen – Vuorio – Hakkarainen – Pasanen – Kuosmanen